open-index/open-wikipedia-markdown huggingface dataset:
Ζωγκαίϊκα Ύδρας

Τα **Ζωγκαίϊκα** είναι πολύ μικρός οικισμός του Δήμου Ύδρας στην Περιφερειακή Ενότητα Νήσων Αττικής, ο οποίος βρίσκεται στο ανατολικό και βόρειο τμήμα του νησιού, σε υψόμετρο 81 μέτρα. Δυτικά τους είναι η Μονή Γεννήσεως Θεοτόκου Ζούρβας και ανατολικά το ακρωτήριο (άκρα) Ζούρβα. Απογράφονται επίσημα ως ξεχωριστός οικισμός για πρώτη φορά το 2001 στον δήμο Ύδρας και σύμφωνα με την απογραφή 2021 έχει 4 κατοίκους ενώ με αυτές του 2011 και του 2001 είχε 0 και 5 αντίστοιχα.

## Εξωτερικοί σύνδεσμοι

* Ύδρα - Ζωγκαίϊκα - Άκρα Ζούρβα 17,5 χλμ. στο https://www.youtube.com/.

## Παραπομπές


Κατηγορία:Ύδρα
Κατηγορία:Χωριά της περιφερειακής ενότητας Νήσων Αττικής
Μονή Αγίου Νικολάου Ύδρας

Η **Μονή Αγίου Νικολάου** είναι μοναστήρι που βρίσκεται στο κεντρικό - ανατολικό τμήμα της Ύδρας, σε υψόμετρο 245 μέτρα σε ύψωμα του βουνού Ομπόρι. Απέχει περίπου 4 χλμ. ανατολικά από την έδρα του νησιού και 1 χλμ. ανατολικά από την Μονή της Αγίας Τριάδος ενώ στα νοτιοανατολικά της είναι η παραλία Λιμιόνιζα. 

## Ιστορικά στοιχεία
Ως χρονολογία ίδρυσης του μοναστηριού, σύμφωνα με μια άποψη αναφέρεται το 1675 (από άγνωστο Σκιαθίτη Ιερομόναχο) ενώ με άλλη το 1724 και αρχικά ήταν ανδρική. Το καθολικό της Μονής είναι βασιλική βυζαντινού ρυθμού με οκταγωνικό τρούλο και οι ιερές εικόνες του ξυλόγλυπτου τέμπλου (το οποίο είναι καινούργιο) σπουδαίας βυζαντινής τέχνης, που χρονολογούνται τον 17ο αιώνα. 

Η Μονή Αγίου Νικολάου την περίοδο Τουρκοκρατίας και μετά την απελευθέρωση άκμασε με πολλούς μοναχούς και τότε δωρίθηκε  το νησί Τρίκερι. Μετά τον Ελληνοϊταλικό πόλεμο παράκμασε με αποτέλεσμα το 1983 να έχει ερημωθεί. Στη συνέχεια μετατράπηκε σε γυναικεία και άρχισε η καθολική ανακαίνιση της.

Ως ξεχωριστός οικισμός αναφέρεται επίσημα, μετά την Επανάσταση του 1821, το 1834 να προσαρτάται στον δήμο Ύδρας. Σύμφωνα με το σχέδιο Καλλικράτης ανήκει στον Δήμο Ύδρας ενώ σύμφωνα με την απογραφή 2021 απογράφησαν 3 μοναχές  ενώ με αυτήν του 2011 είχε 4. 
## Παραπομπές


Κατηγορία:Μονές της Ύδρας
Κατηγορία:Μονές της Μητρόπολης Ύδρας, Σπετσών και Αιγίνης
Ζαγαλάρ

Το **Ζαγαλάρ** (αζερικά: *Zağalar*) ή **Αντζαβνέρ** (αρμενικά: Անձավներ) είναι χωριό στην επαρχία Καλμπατζάρ του Αζερμπαϊτζάν.

## Ιστορία
Το χωριό καταλήφθηκε από τον αρμενικό στρατό και μετονομάστηκε σε Αντζαβνέρ και εντάχθηκε στην επαρχία Μαρτακέρτ. Το 2020 το χωριό παραχωρήθηκε στο Αζερμπαϊτζάν

## Παραπομπές


Κατηγορία:Κατοικημένες περιοχές στην Επαρχία Καλμπατζάρ
Κοιμωμένη Αριάδνη

[μικρογραφία|300x300εσ|Η ''Κοιμωμένη [Αριάδνη*, αναφερόμενη για πολύ καιρό ως *Κλεοπάτρα.*]]
Η ***Κοιμωμένη Αριάδνη*** είναι ρωμαϊκό [[Αδριανός|αδριανικό]] αντίγραφο ενός [[Ελληνιστική περίοδος|ελληνιστικού]] γλυπτού του [[Επίγονος ο Περγαμηνός|Επίγονου του Περγαμηνού]] του 2ου αιώνα π.Χ. Σήμερα το γλυπτό εκτείθεται στα [[Μουσεία Βατικανού|Μουσεία του Βατικανού]], στην [[Βατικανό|Πόλη του Βατικανού]] και είναι ένα από τα πιο διάσημα γλυπτά της [[Αρχαιότητα|Αρχαιότητας]]. Υπάρχουν και άλλα ρωμαϊκά αντίγραφα αυτού του μοντέλου: ένα, η «Αριάδνη του Wilton House», είναι ουσιαστικά μη αποκατεστημένη, ενώ ένα άλλο, το «Medici Ariadne» που βρέθηκε στη [[Ρώμη]], έχει «επαναδιορθωθεί σοβαρά στις σύγχρονες εποχές», σύμφωνα με την [[Μπρουνίλντε Ρίντζουεϊ]]. Μια παραλλαγή της Κοιμωμένης [[Αριάδνη|Αριάδνης]] βρίσκεται στο [[Μουσείο του Πράδο]], στη [[Μαδρίτη]]. Μια μεταγενέστερη ρωμαϊκή παραλλαγή που βρέθηκε στους κήπους της [[Βίλα Μποργκέζε]], στη Ρώμη, βρίσκεται στο [[Μουσείο του Λούβρου]].

Αγοράστηκε από τον Ρωμαίο Άντζελο Μαφέϊ το 1512 από τον [[Πάπας Ιούλιος Β΄|Πάπα Ιούλιο Β΄]], εγκαταστάθηκε αμέσως στην αυλή του [[Μπελβεντέρε (Βατικανό)|Μπελβεντέρε]], η οποία συνδέει το [[Αποστολικό Παλάτι]] με την παπική *καζίνα*. Εκεί οι γείτονές της ήταν το πρόσφατα ανακαλυφθέν [[Σύμπλεγμα του Λαοκόωντος]] και ο [[Απόλλων του Μπελβεντέρε]]. Αρχικά, αναγνωρίστηκε ως [[Κλεοπάτρα Ζ΄ της Αιγύπτου]] λόγω του βραχιόλι σε σχήμα φιδιού στο πάνω μέρος του αριστερού χεριού, το οποίο είχαν περάσει για τον [[Αστρίτης|αστρίτη]] από τον οποίο πέθανε, με την υποστηρικτική αφήγηση να μπορούσε εύκολα να τεθεί σε εφαρμογή. Ο [[Ουλίσε Αλντροβάντι]] υπέθεσε πως «φαίνεται ότι έχει καταρρεύσει και λιποθυμήσει».

== Παραπομπές ==
<references />

== Εξωτερικοί σύνδεσμοι ==
* *Απογραφή των Αρχαίων Έργων Τέχνης και Αρχιτεκτονικής γνωστών στην Αναγέννηση*
* [http://cdm16028.contentdm.oclc.org/cdm/compoundobject/collection/p15324coll10/id/107497 *Το Βατικανό: πνεύμα και τέχνη της Χριστιανικής Ρώμης''], ένα βιβλίο από το Μητροπολιτικό Μουσείο Τέχνης Βιβλιοθηκών (πλήρως διαθέσιμο στο διαδίκτυο ως PDF), το οποίο περιέχει υλικό για την Κοιμωμένη Αριάδνη.

Κατηγορία:Αξιοθέατα στο Βατικανό
Κατηγορία:Γλυπτά στα Μουσεία του Βατικανού
Κατηγορία:Ρωμαϊκά γλυπτά ελληνιστικής τεχνοτροπίας
Κατηγορία:Αριάδνη
Τουρνουά Μαυροσκούφεια 2018

Τα **Μαυροσκούφεια 2018** ήταν η 28η διοργάνωση μπάσκετ του συγκεκριμένου θεσμού και πραγματοποιήθηκε υπό την αιγίδα του Συνδέσμου Διαιτητών Θεσσαλονίκης και του ΠΑΟΚ. Το τουρνουά έλαβε χώρα από τις 18 έως τις 19 Σεπτεμβρίου 2018 πριν από την έναρξη της σεζόν 2018-19. Διεξήχθη στο Κλειστό γήπεδο του ΠΑΟΚ στη Θεσσαλονίκη. 

## Το τουρνουά
Οι ομάδες που συμμετείχαν ήταν ο ΠΑΟΚ, ο Κολοσσός Ρόδου, ο Προμηθέας και ο ΑΓΟ Ρεθύμνου όπως ακριβώς και το 2017. Επανήλθε το σύστημα των ημιτελικών, με μικρό και μεγάλο τελικό, αν και δεν απονεμήθηκε τίτλος MVP όπως παλαιότερα. Ήταν η πρώτη συμμετοχή για τον ΑΓΟΡ. Ο ΠΑΟΚ κατέκτησε το τουρνουά κερδίζοντας στον τελικό τον Προμηθέα Πατρών.

Κατά την πρώτη μέρα έγινε εθελοντική αιμοδοσία στους χώρους του PAOK SPORTS ARENA. Με τη διοργάνωση του ιστορικού 28ου τουρνουά ο Σύνδεσμος Διαιτητών Καλαθοσφαίρισης Θεσσαλονίκης τίμησε τη συμβολή του Συμεών Μαυροσκούφη στην άνθηση του μπάσκετ στην Ελλάδα. Η τιμή εισιτηρίου ήταν 5 ευρώ (ένα εισιτήριο την ημέρα και για τα δύο παιχνίδια).

## Συμμετέχοντες

## Αποτελέσματα
Κλειστό γήπεδο του ΠΑΟΚ, Θεσσαλονίκη
**Ημιτελικοί, 18/09/18**:
* Προμηθέας Πατρών - Ρέθυμνο 79-71 
*ΠΑΟΚ - Κολοσσός Ρόδου 89-75 

**Μικρός τελικός, 19/09/18**: 
* Κολοσσός Ρόδου - Ρέθυμνο  75-75, παρ. 95-87 

**Τελικός, 19/09/18**: 
* ΠΑΟΚ - Προμηθέας Πατρών 82-76 

## Κατάταξη

## Κορυφαίος σκόρερ τουρνουά
*  Δημήτρης Μαυροειδής (Κολοσσός) 47π. 

## Νικητής

## Παραπομπές

## Εξωτερικοί σύνδεσμοι
* 
* Σύνδεσμος Διαιτητών Καλαθοσφαίρισης Θεσσαλονίκης
* Επίσημος ιστότοπος της Ελληνικής Ομοσπονδίας Καλαθοσφαίρισης

2018
Τουρνουά Μαυροσκούφεια 2019

Τα **Μαυροσκούφεια 2019** ήταν η 29η διοργάνωση μπάσκετ του συγκεκριμένου θεσμού και πραγματοποιήθηκε υπό την αιγίδα του Συνδέσμου Διαιτητών Θεσσαλονίκης με τη συνεργασία της ΧΑΝΘ. Το τουρνουά έλαβε χώρα από τις 14 έως τις 18 Σεπτεμβρίου 2019 πριν από την έναρξη της σεζόν 2019-20. Διεξήχθη στο Κλειστό γήπεδο του ΠΑΟΚ, το Κλειστό της ΧΑΝΘ και το Ιβανώφειο Κλειστό Γυμναστήριο στη Θεσσαλονίκη στη μνήμη του Συμεών Μαυροσκούφη.

## Το τουρνουά
Οι ομάδες που συμμετείχαν ήταν 7 σε αυτή τη διοργάνωση: ΠΑΟΚ, Ηρακλής, Πανιώνιος Σμύρνης, Προμηθέας Πάτρας, Ιωνικός Νικαίας, Κολοσσός Ρόδου, και Ήφαιστος Λήμνου. Στο 29ο τουρνουά συμμετείχε για πρώτη φορά ο Ήφαιστος Λήμνου και ο Ιωνικός Νίκαιας.

Έγιναν 4 αγωνιστικές και στην πρώτη θέση ισοβάθμησαν ΠΑΟΚ, Κολοσσός και Προμηθέας χωρίς όμως να αγωνιστούν μεταξύ τους.

## Συμμετέχοντες

## Αποτελέσματα
**1η αγωνιστική ημέρα, 14/09/2019**
*Κλειστό γήπεδο του ΠΑΟΚ: ΠΑΟΚ - Πανιώνιος 94-88 

**2η αγωνιστική ημέρα, 16/09/2019**
*Κλειστό της ΧΑΝΘ: Ήφαιστος Λήμνου- Ιωνικός Νικαίας 57-75 
*Κλειστό της ΧΑΝΘ: Ηρακλής- Κολοσσός Ρόδου 73-78 

**3η αγωνιστική ημέρα, 17/09/2019**
*Κλειστό της ΧΑΝΘ: Κολοσσός Ρόδου- Ήφαιστος Λήμνου 72-55 
*Κλειστό της ΧΑΝΘ: Προμηθέας Πάτρας- Ιωνικός Νικαίας 84-80 
*Κλειστό γήπεδο του ΠΑΟΚ: ΠΑΟΚ - Ιωνικός Νικαίας 88-82 

**4η αγωνιστική ημέρα, 18/09/2019**
*Ιβανώφειο Κλειστό Γυμναστήριο: Ηρακλής- Προμηθέας Πάτρας 44-82 

## Κατάταξη

## Κορυφαίος σκόρερ τουρνουά
* Στιβ Μπαρτ Τζ. (Ιωνικός Νίκαιας) 42π.

## Νικητής

## Παραπομπές


## Εξωτερικοί σύνδεσμοι
* 
* Σύνδεσμος Διαιτητών Καλαθοσφαίρισης Θεσσαλονίκης
* Επίσημος ιστότοπος της Ελληνικής Ομοσπονδίας Καλαθοσφαίρισης

2019
Ούλριχ Μπόνερ

Ο **Ούλριχ** **Μπόνερ** (γερμανικά: Ulrich Boner, έζησε στο πρώτο μισό του 14ου αιώνα) ήταν γερμανόφωνος Ελβετός συγγραφέας. Η συλλογή μύθων του που έγραψε γύρω στο 1350 στη Βέρνη είναι από τα πρώτα έργα κοσμικής, διδακτικής λογοτεχνίας που εμφανίζονται στη Γερμανική λογοτεχνία του Ύστερου Μεσαίωνα.

Οι μύθοι του εκτυπώθηκαν το 1461 και είναι από τα πρώτα έργα που εκτυπώθηκαν με κινητά τυπογραφικά στοιχεία στα γερμανικά και το αρχαιότερο δείγμα έντυπου έργου εικονογραφημένου με ξυλογραφίες σε όμορφα σχεδιασμένες εικόνες που απεικονίζουν το διασκεδαστικό και ταυτόχρονα εκπαιδευτικό κείμενο.

## Βιογραφικά στοιχεία
Ο Ούλριχ Μπόνερ γεννήθηκε στη Βέρνη. Καταγόταν από παλιά οικογένεια και, από ό,τι μπορεί να εξακριβωθεί, έγινε Δομινικανός μοναχός. Ωστόσο, το γεγονός ότι αργότερα παντρεύτηκε υποδηλώνει ότι είχε κάποιο βαθμό που επέτρεπε την επιστροφή στην κοινωνική ζωή. Τα αρχεία στα οποία αναφέρεται χρονολογούνται μεταξύ 1324 και 1349, ούτε πριν ούτε μετά από αυτές τις ημερομηνίες. Η ακριβής ημερομηνία γέννησης και θανάτου είναι άγνωστες.

## Έργο
Γύρω στο 1349, ο Μπόνερ συνέταξε μια συλλογή μύθων στα μεσαιωνικά άνω γερμανικά με τίτλο *Ο πολύτιμος λίθος* (*Der Edelstein*), με περίπου εκατό μύθους συνολικά βασισμένους στους λατινικούς μύθους του Αβιανού (4ος αι.), του Φαίδρου και άλλους ανώνυμους καθώς και στους μύθους του Αισώπου. Χρησιμοποίησε τις πηγές του με μεγάλη ελευθερία και πρωτοτυπία και έγραψε με σαφή και απλή γλώσσα. Η αίσθηση του χιούμορ του συγγραφέα ζωντανεύει τον υποχρεωτικά διδακτικό τόνο που κυριαρχεί σε όλη τη συλλογή. Ο Μπόνερ αφιέρωσε το έργο του στον πατρίκιο και ποιητή Γιόχαν φον Ρίνκενμπεργκ, δικηγόρο από τη Βέρνη και προστάτη του (π. 1350). Διασώθηκε σε 34 χειρόγραφα, τα 24 από τα οποία είναι εικονογραφημένα. Η συλλογή εκδόθηκε στο Μπάμπεργκ το 1461 και ήταν από τα πρώτα βιβλία που εκτυπώθηκαν στα γερμανικά.

Η συλλογή μύθων του Μπόνερ είναι μέρος της πρώιμης κοσμικής, διδακτικής λογοτεχνίας στη γερμανική γλώσσα. Ο τίτλος βασίζεται στον μύθο του πεινασμένου κόκορα που ψάχνει για κόκκους και δεν ενδιαφέρεται καθόλου για το μαργαριτάρι που βρίσκεται μέσα στην κοπριά, με δίδαγμα που αναφέρει στο τέλος της εισαγωγής και στην αρχή του μύθου: Όποιος δεν αγωνίζεται για τη γνώση αλλά παραμένει αδαής δεν έχει κανένα όφελος από την ανάγνωση.  

Από τα μέσα του 15ου αιώνα και μετά, η συλλογή εκδόθηκε επανειλημμένα και κυκλοφορούσε ευρέως ως λαϊκό ανάγνωσμα. Αργότερα μεταφράστηκε στα σύγχρονα γερμανικά και επανεκτυπώθηκε αρκετές φορές.  

## Παραπομπές

 

Κατηγορία:Ελβετοί λογοτέχνες
Κατηγορία:Μεσαιωνική γερμανική λογοτεχνία
Καρβαζίδιο

Στη χημεία, ένα **καρβαζίδιο** (Carbazide) είναι μια χαρακτηριστική ομάδα με τον γενικό τύπο RNH-NH(C=O)NH-NHR. Μπορεί να προέρχονται από την συμπύκνωση του ανθρακικού οξέος με υδραζίνη. Το καρβοϋδραζίδιο είναι το απλούστερο καρβαζίδιο, με ένα άλλο κοινό καρβαζίδιο να είναι το διφαινυλοκαρβαζίδιο, το οποίο χρησιμοποιείται ως αναλυτικό αντιδραστήριο.
Το διφαινυλοκαρβαζίδιο σχηματίζει ένα έντονο γαλάζιο χρώμα με το χρώμιο σε εξασθενή κατάσταση. Έχει συντελεστή απορροφητικότητας περίπου 3400. Αυτό σημαίνει ότι μπορούν να ανιχνευθούν πολύ μικρές ποσότητες χρωμίου. 25 μικρογραμμάρια σε 25 mL διαλύματος είναι πολύ σκοτεινά για να διαβαστούν σε μια φασματική συσκευή, επομένως μπορούν να ανιχνευθούν συγκεντρώσεις πολύ κάτω από αυτές.
## Θειοκαρβαζίδιο
Το δομικό ανάλογο του θείου ονομάζεται θειοκαρβαζίδιο, του οποίου το θειοκαρβοϋδραζίδιο είναι το απλούστερο παράδειγμα.
## Καρβαζόνη και θειοκαρβαζόνη
Μια καρβαζόνη είναι ένα μερικώς οξειδωμένο καρβαζίδιο με τον γενικό τύπο R=NNH(C=O)NH-NHR. Το ανάλογο του θείου ονομάζεται θειοκαρβαζόνη, της οποίας η διθειοζόνη (dithizone) είναι ένα παράδειγμα.
## Παραπομπές

Κατηγορία:Υδραζίδια
Κατηγορία:Χαρακτηριστικές ομάδες
Curtiss XP-46

Το **Curtiss XP-46** ήταν αμερικάνικο μονοκινητήριο μαχητικό αεροσκάφος στις αρχές της δεκαετίας του 1940. Δημιουργήθηκε από την Curtiss-Wright Corporation σε μια προσπάθεια να αντικατασταθεί το Curtiss P-40 από ένα αεροσκάφος στο οποίο θα ενσωματώνονταν τα πλέον προηγμένα χαρακτηριστικά των σύγχρονών του ευρωπαϊκών μαχητικών. Παρέμεινε τελικά στο στάδιο των πρωτοτύπων και δεν αντικατέστησε ποτέ τα P-40 στις γραμμές παραγωγής.

## Σχεδιασμός και ανάπτυξη
Το XP-46 παραγγέλθηκε τον Σεπτέμβριο του 1939 βάσει μιας προδιαγραφής του Αεροπορικού Σώματος του Στρατού των ΗΠΑ (United States Army Air Corps, USAAC) που με τη σειρά της ήταν βασισμένη σε πρόταση της ίδιας της Curtiss. Επρόκειτο για ένα μονοκινητήριο, χαμηλοπτέρυγο μονοπλάνο, ελαφρώς μικρότερων διαστάσεων σε σύγκριση με το P-40. Επιλέχθηκε ο κινητήρας Allison V-1710-39, μέγιστης ισχύος 1.150&nbsp;hp και ο οπλισμός του θα αποτελούνταν από δύο συγχρονισμένα πολυβόλα των 12,7&nbsp;mm στο ρύγχος και οκτώ πολυβόλα των 7,62&nbsp;mm στις πτέρυγες. Το USAAC ζήτησε επίσης οι δεξαμενές καυσίμου να είναι αυτοφρασσόμενες καθώς και να προστεθεί θωράκιση βάρους 29&nbsp;kg. Οι προσθήκες αυτές είχαν αρνητικό αντίκτυπο στις επιδόσεις του αεροσκάφους.

## Δοκιμές
Το 1940 η Βρετανική Επιτροπή Αγορών () παρήγγειλε αριθμό P-46 προς αντικατάσταση των P-40 και το Βρετανικό Υπουργείο Αεροπορίας ανέθεσε στο αεροσκάφος το όνομα «Kittyhawk» εν αναμονή της ένταξής του σε υπηρεσία.

Παρόλα αυτά τον Ιούλιο του 1940, ενώ ήδη είχε αρχίσει η κατασκευή των πρωτοτύπων XP-46, το USAAC ζήτησε από την Curtiss να δώσει προτεραιότητα στην ανάπτυξη μιας αναβαθμισμένης έκδοσης του P-40 που θα προωθούνταν από τον κινητήρα που είχε προβλεφθεί για το XP-46. Με αυτό τον τρόπο δεν θα διαταράσσονταν η απρόσκοπτη κατασκευή αεροσκαφών στη γραμμή παραγωγής εξαιτίας της μετάβασης σε νέο αεροσκάφος. Η βρετανική παραγγελία των P-46 ακυρώθηκε αργότερα και το όνομα «Kittyhawk» δόθηκε τελικά στα αναβαθμισμένα P-40.

Δύο πρωτότυπα, με την ονομασία **XP-46A**, παραδόθηκαν παρόλα αυτά στο USAAC. Η πρώτη πτήση πραγματοποιήθηκε στις 15 Φεβρουαρίου 1941. Οι δοκιμές έδειξαν ότι η απόδοση του τύπου ήταν κατώτερη από του σύγχρονού του P-40D. Καθώς το P-46 δεν προσέφερε σημαντική βελτίωση σε σχέση με το P-40, το όλο πρόγραμμα ακυρώθηκε. 

## Δείτε επίσης
; Αεροσκάφη που σχετίζονται με την ανάπτυξη του XP-46
* Curtiss P-40
* Curtiss XP-42
* Curtiss P-60

## Παραπομπές


## Βιβλιογραφία
* Berliner, Don. *Surviving Fighter Aircraft of World War Two: Fighters*. London: Pen & Sword Aviation, 2011. .
* Bowers, Peter M. *Curtiss Aircraft, 1907-1947*. London: Putnam & Company Ltd., 1979. .
* Green, William. *War Planes of the Second World War, Volume Four: Fighters*. London: MacDonald & Co. (Publishers) Ltd., 1961 (Sixth impression 1969). .
* Green, William and Gordon Swanborough. *WW2 Aircraft Fact Files: US Army Air Force Fighters, Part 1*. London: Macdonald and Jane's Publishers Ltd., 1977. .

## Εξωτερικοί σύνδεσμοι
* 

XP-46
Κατηγορία:Μαχητικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Πέδρο Νέτο

Ο **Πέδρο Λόμπα Νέτο** (πορτογαλικά: [ˈpeðɾu ˈnɛtu], 9 Μαρτίου 2000) είναι Πορτογάλος επαγγελματίας ποδοσφαιριστής που παίζει ως πλάγιος μέσος για την Τσέλσι και την εθνική ομάδα της Πορτογαλίας.

Ξεκίνησε την καριέρα του στην Μπράγκα, η οποία τον έδωσε δανεικό στην ιταλική Λάτσιο το καλοκαίρι του 2017. Το 2019 υπέγραψε με τη Γουλβς, όπου αντιμετώπισε αρκετά προβλήματα τραυματισμών. Τον Αύγουστο του 2024 εντάχθηκε στην Τσέλσι.

Πρώην Πορτογάλος διεθνής σε επίπεδο νέων, ο Νέτο έκανε το πλήρες ντεμπούτο του τον Νοέμβριο του 2020, σκοράροντας στον πρώτο του αγώνα. Επιλέχθηκε για το Euro 2024.

## Παραπομπές


Κατηγορία:Πορτογάλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ17
Κατηγορία:Ποδοσφαιριστές Εθνικής Πορτογαλίας Κ18
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Σπόρτινγκ Κλούμπε ντε Μπράγκα Β
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σπόρτινγκ Κλούμπε ντε Μπράγκα
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Λάτσιο
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Γούλβερχαμπτον Γουόντερερς
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Ευρωπαϊκού Πρωταθλήματος 2024
Διαταραχή ψυχαναγκαστικής σεξουαλικής συμπεριφοράς

Η **διαταραχή ψυχαναγκαστικής σεξουαλικής συμπεριφοράς** (ΔΨΣΣ) είναι διαταραχή ελέγχου των παρορμήσεων. Η ΔΨΣΣ εκδηλώνεται ως ένα πρότυπο συμπεριφοράς που περιλαμβάνει έντονη απασχόληση με τις σεξουαλικές φαντασιώσεις και συμπεριφορές που προκαλούν σημαντικά επίπεδα ψυχολογικού άγχους , χρησιμοποιούνται ακατάλληλα για να αντιμετωπίσουν το  στρες, δεν μπορούν να περιοριστούν οικειοθελώς και διακινδυνεύουν ή προκαλούν ζημιά στον εαυτό τους ή στους άλλους. Αυτή η διαταραχή μπορεί επίσης να προκαλέσει δυσλειτουργία στις κοινωνικές, επαγγελματικές, προσωπικές ή άλλες σημαντικές λειτουργίες.  Η ΔΨΣΣ δεν είναι εθισμός και συνήθως χρησιμοποιείται για να περιγράψει τη συμπεριφορά, αντί για τον «σεξουαλικό εθισμό».

Η ΔΨΣΣ αναγνωρίζεται από τον Παγκόσμιο Οργανισμό Υγείας ως διαταραχή ελέγχου των παρορμήσεων και κατηγοριοποιείται ως «Διαταραχή Ψυχαναγκαστικής Σεξουαλικής Συμπεριφοράς» στο ICD-11. Η ΔΨΣΣ δεν κατηγοριοποιείται ως ανεξάρτητη διάγνωση από την Αμερικανική Ψυχιατρική Εταιρεία στο DSM-5 της. Την προτεινόταν για ένταξη το 2010, αλλά τελικά δεν εγκρίθηκε.

Οι σεξουαλικές συμπεριφορές όπως το chemsex και οι παραφιλίες σχετίζονται στενά με την ΔΨΣΣ και συχνά συμβαίνουν μαζί με αυτήν. Η ψυχολογική δυσφορία που σχετίζεται εξ ολοκλήρου με ηθικές κρίσεις και την αποδοκιμασία σχετικά με τις σεξουαλικές παρορμήσεις, τις ορμές ή τις συμπεριφορές δεν είναι επαρκής για τη διάγνωση της ΔΨΣΣ. Μια μελέτη που διεξήχθη σε 42 χώρες διαπίστωσε ότι σχεδόν το 5% των ανθρώπων μπορεί να είναι σε υψηλό κίνδυνο για ΔΨΣΣ, αλλά μόνο το 14% από αυτούς έχουν αναζητήσει θεραπεία. Η μελέτη έδειξε επίσης την ανάγκη για πιο ολοκληρωμένη έρευνα και πολιτισμικά ευαίσθητες επιλογές θεραπείας για την ΔΨΣΣ.

## Διάγνωση

### ICD-11
Το ICD-11 περιλαμβάνει μια διάγνωση για «Διαταραχή Ψυχαναγκαστικής Σεξουαλικής Συμπεριφοράς». Η ΔΨΣΣ δεν είναι εθισμός.

Η «Διαταραχή Ψυχαναγκαστικής Σεξουαλικής Συμπεριφοράς» ορίζεται ως ένα επίμονο πρότυπο αδυναμίας ελέγχου των έντονων, επαναλαμβανόμενων σεξουαλικών παρορμήσεων ή των ορμών που οδηγούν σε επαναλαμβανόμενες σεξουαλικές συμπεριφορές.

Τα συμπτώματα μπορεί να περιλαμβάνουν επαναλαμβανόμενες σεξουαλικές δραστηριότητες που γίνονται επίκεντρο της ζωής του ατόμου μέχρις ότου παραμελούν την υγεία και την προσωπική φροντίδα ή άλλα συμφέροντα, δραστηριότητες και ευθύνες.

Έχει υποστηριχθεί ότι η διάγνωση της ΔΨΣΣ δεν βασίζεται στην έρευνα του φύλου.

### DSM-5
Το DSM-5 και το DSM-5-TR δεν έχουν τέτοια διάγνωση.

## Δείτε επίσης
* Διαταραχή επίμονης διέγερσης των γεννητικών οργάνων
* Εθισμός στην πορνογραφία
* Σεξουαλικές εμμονές
* Σύνδρομο Κλύβερ-Μπιούσι
* Υπερσεξουαλικότητα
* Ψυχαναγκαστικός αυνανισμός

## Παραπομπές


Κατηγορία:Σεξουαλικές δυσλειτουργίες
Κατηγορία:Σεξουαλική υγεία
Κατηγορία:Σεξουαλικός εθισμός
Κομητεία Γκίμπσον (Τενεσί)

Η **Κομητεία Γκίμπσον** () είναι κομητεία στην πολιτεία του Τενεσί των Ηνωμένων Πολιτειών. Κατά την απογραφή του 2020, ο πληθυσμός ήταν 50,429 κάτοικοι. Η διοικητική πρωτεύουσα (*έδρα της κομητείας*) το Τρίντον και μεγαλύτερη πόλη είναι το Μιλάνο.  
 
Η κομητεία ιδρύθηκε το 1823 και πήρε το όνομά της προς τιμήν του συνταγματάρχη Τζον Γκίμπσον., ενός στρατιώτη που πήρε μέρος στην αποστολή Νάτσεζ.

Σύμφωνα με το Γραφείο Απογραφής των ΗΠΑ , η κομητεία έχει συνολική έκταση 604 τ. μίλια (1, 560 τ.χλμ), εκ των οποίων  603 τ. μίλια (1, 560 τ.χλμ.) είναι στεριά και 1,0  τ. μίλια (2,0 τ.χλμ) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Τενεσί
Κομητεία Μπράντλεϊ (Τενεσί)

Η **Κομητεία Μπράντλεϊ** () είναι κομητεία στην πολιτεία του Τενεσί των Ηνωμένων Πολιτειών. Κατά την απογραφή του 2020, ο πληθυσμός ήταν 108, 620 κάτοικοι. Η διοικητική πρωτεύουσα (*έδρα της κομητείας*) και μεγαλύτερη πόλη είναι το Κλίβελαντ.  
 
Η κομητεία ιδρύθηκε το 1836 και η προέλευση του ονομάτος της είναι αμφίβολη. Σύμφωνα με τον δικαστή Π. Μπ. Μέιφιλντ από το Κλίβελαντ, το όνομα πιθανόν προέρχεται από έναν δάσκαλο.Σύμφωνα πάλι με την Εγκυκλοπαίδεια του Τενεσί, το όνομα προέρχεται από τον Έντουαρντ Μπράντλεϊ, έναν νομοθέτη της πολιτείας.

Σύμφωνα με το Γραφείο Απογραφής των ΗΠΑ , η κομητεία έχει συνολική έκταση 331 τ. μίλια (860 τ.χλμ), εκ των οποίων  329 τ. μίλια (850  τ.χλμ.) είναι στεριά και 2,0  τ. μίλια (10 τ.χλμ) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Τενεσί
Κομητεία Τίπτον (Τενεσί)

Η **Κομητεία Τίπτον** () είναι κομητεία στην πολιτεία του Τενεσί των Ηνωμένων Πολιτειών. Κατά την απογραφή του 2020, ο πληθυσμός ήταν 60, 970 κάτοικοι.Η διοικητική πρωτεύουσα (*έδρα της κομητείας*) το Κόβινγκτον και μεγαλύτερη πόλη είναι η Ατόκα.  
 
Η κομητεία ιδρύθηκε το 1823 και πήρε το όνομά της προς τιμήν του Λοχαγού Τζέικομπ Τίπτον,πατέρα του στρατηγού Τζέικομπ Τίπτον.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 473 τ. μίλια (1, 230 τ.χλμ), εκ των οποίων 458 τ. μίλια (1, 190 τ.χλμ.) είναι στεριά και 15 τ. μίλια (40 τ.χλμ) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Τενεσί
Κομπι Οσράτ

Ο **Κόμπι Οσράτ** (εβραϊκά: קובי אשרת; γεννήθηκε στις 15 Ιουλίου 1944) είναι Ισραηλινός συνθέτης και μαέστρος. Συνέθεσε την νικητήρια συμμετοχή του Ισραήλ στο Διαγωνισμό Τραγουδιών Eurovision του 1979, Hallelujah, που ερμήνευσε το συγκρότημα Milk and Honey, καθώς και διεύθυνε την ορχήστρα που τους συνόδευε.

## Βιογραφία
Ο Γιαακόβ (Κόμπι) Βεντούρα (αργότερα Κόμπι Οσράτ) γεννήθηκε στην Χάιφα από γονείς από τη Θεσσαλονίκη. Μετά από μια πρώιμη καριέρα στην ισραηλινή σκηνή, το 1969 άρχισε να συνθέτει μουσική για ραδιόφωνο, τηλεόραση, ταινίες και διαφημίσεις. Ο Οσράτ απέκτησε διεθνή φήμη όταν το τραγούδι του Hallelujah που ερμήνευσε το Ισραηλινό συγκρότημα Milk and Honey  μαζί με τη Γκάλι Ατάρι, κέρδισε τον Διαγωνισμό Τραγουδιού της Eurovision το 1979. Ο Οσράτ έχει γράψει περισσότερα από 1000 τραγούδια, αλλά το Hallelujah είναι το πιο διάσημο του, με 400 διασκευές του σε όλο τον κόσμο.

Ο Οσράτ υπήρξε, επίσης, συνθέτης και μαέστρος στις Ισραηλινές συμμετοχές του 1985 και του 1992. Υπήρξε μαέστρος στις Ισραηλινές συμμετοχές του 1987 και του 1991, αλλά δεν έγραψε τη μουσική γι' αυτές.

Γιος του είναι ο ισραηλινός μουσικός Ace Ventura κατά κόσμον Yoni Oshrat.

## Βλέπε επίσης

* Μουσική του Ισραήλ

## Εξωτερικοί σύνδεσμοι

* http://www.hebrewsongs.com/artist.asp?name=kobioshrat

Κατηγορία:Νικητές Διαγωνισμού Τραγουδιού Eurovision
Κομητεία Ράδερφορντ (Τενεσί)

Η **Κομητεία Ράδεφορντ** () είναι κομητεία στην πολιτεία του Τενεσί των Ηνωμένων Πολιτειών. Κατά την απογραφή του 2020, ο πληθυσμός ήταν 341,486 κάτοικοι. Η διοικητική πρωτεύουσα (*έδρα της κομητείας*) και μεγαλύτερη πόλη είναι το Μέρφισμπορο.  
 
Η κομητεία ιδρύθηκε το 1803 και πήρε το όνομά της προς τιμήν του στρατηγού Γκρίφιθ Ράδερφορντ που πολέμησε κατά των Ινδιάνων.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση  624 τ. μίλια (1, 620 τ.χλμ), εκ των οποίων  619 τ. μίλια (1, 600 τ.χλμ.) είναι στεριά και 5,0  τ. μίλια (12 τ.χλμ) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Τενεσί
Κομητεία Στιούαρτ (Τενεσί)

Η **Κομητεία Στιούαρτ** () είναι κομητεία στην πολιτεία του Τενεσί των Ηνωμένων Πολιτειών. Κατά την απογραφή του 2020, ο πληθυσμός ήταν 13,657 κάτοικοι. Η διοικητική πρωτεύουσα (*έδρα*) και μεγαλύτερη πόλη είναι το Ντόβερ.  
## Ιστορία
 
Η κομητεία ιδρύθηκε το 1803 από ένα τμήμα της κομητείας Μοντγκόμερι και πήρε το όνομά της προς τιμήν του Ντάνκαν Στιούαρτ έναν πρώιμο άποικο και νομοθέτη της πολιτείας.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 493 τ. μίλια (1, 280 τ.χλμ), εκ των οποίων 459 τ. μίλια (1, 190 τ.χλμ.) είναι στεριά και 34  τ. μίλια (90 τ.χλμ) καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Τριγκ, Κεντάκι (βόρεια)
* Κομητεία Κρίστιαν, Κεντάκι (βορειοανατολικά)
* Κομητεία Μοντγκόμερι (ανατολικά)
* Κομητεία Χιούστον (νότια)
* Κομητεία Μπέντον (νοτιοδυτικά)
* Κομητεία Χένρι (δυτικά)
* Κομητεία Κάλογουεϊ, Κεντάκι (βορειοδυτικά)

## Παραπομπές


Κατηγορία:Κομητείες του Τενεσί
Μπουγιούκτσεκμετζε

Το **Μπουγιούκτσεκμετζε** (τουρκικά: *Büyükçekmece*) ή **Αθύρας** είναι μπελντέ και περιφέρεια στην επαρχίας Κωνσταντινούπολης της Τουρκίας. Η έκταση του Μπουγιούκτσεκμετζε είναι 173 km2, και ο πληθυσμός του είναι 277.181 (2022).   Βρίσκεται στην ακτή της Θάλασσας του Μαρμαρά στην ευρωπαϊκή πλευρά, στην δυτική πλευρά της Κωνσταντινούπολης. Είναι σε μεγάλο βαθμό μία βιομηχανική περιοχή της Κωνσταντινούπολης. Δήμαρχος του Μπουγιούκτσεκμετζε είναι ο Χασάν Ακγκούν.

## Αδελφοποιήσεις
Η πόλη είναι αδελφοποιημένη με τις ακόλουθες πόλεις:
*Γκελζενκίρχεν
*Κραν
*Στρούγκα
*Γκόρνα Οριαχόβιτσα
*Μαμούσα
*Δήμος Νέας Προποντίδας
*Τσονάν
*Ντολίνα
*Ομπούντα Μπεκασμεγκέρ
*Τρίκωμο
*Κυθρέα
*Μόρφου
*Λάπηθος

## Παραπομπές


## Εξωτερικοί σύνδεσμοι
* 

Κατηγορία:Κωνσταντινούπολη
Σαντζάκι του Πακράτς

Το **Σαντζάκι του Πακράτς** (οθωμανικά τουρκικά: *Sancak-i/Liva-i Pakrac*, ) ή **σαντζάκι του Τσάσμα** ή **σαντζάκι της Τσέρνιτσα**, ήταν δευτέρας τάξεως οθωμανική επαρχία (*[[σαντζάκι]]* ή *[[λιβάς]]*), με πρωτεύουσα πρώτα το Ζάκασνα και μετά το Πακράτς και το Τσερνίκ στην Οθωμανική Σλαβονία. Ιδρύθηκε μετά την κατάληψη της Σλαβονίας από τους Οθωμανούς στα μέσα του 16ου αιώνα.

Οι Οθωμανοί κατέλαβαν το Πακράτς το 1543. Η επικράτειά του δεν καθιερώθηκε αμέσως ως ξεχωριστό σαντζάκι. Μέχρι το 1544 ανήκε αρχικά στο Καδηλίκι του Κόμπασου του βοσνιακού σαντζακιού το 1544. Το 1544 οι Οθωμανοί ίδρυσαν το Καδηλίκι στη Βελίκα στο οποίο παραχωρήθηκε αυτή η περιοχή. Μόλις το δεύτερο μισό του 16ου αιώνα ίδρυσαν ένα Καδηλίκι στο Πακράτς.

Το σαντζάκι του Πακράτς ιδρύθηκε το 1552 ή το 1557. Its first capital was Čazma. Η πρώτη του πρωτεύουσα ήταν η Τσάσμα. Το 1559 το Τσάσμα καταστράφηκε και η έδρα αυτού του σαντζάκι μεταφέρθηκε στο Πακράτς. Το παλαιότερο έγγραφο που αναφέρεται σε αυτό το σαντζάκι ως Σαντζάκι του Πακράτς προέρχεται από το 1565.

Το πρώτο σαντζακμπέη αυτού του σαντζακιού ήταν ο Φερχάτ-μπεγκ Ντεσισαλίτς-Βούκοβιτς από την Ερζεγοβίνη. Το σαντζάκι του Πακράτς ανήκε πρώτα στο Εγιαλέτι της Ρούμελης και από το 1580 στο Εγιαλέτι της Βοσνίας. Αρχικά, τα δυτικά της σύνορα ήταν ο ποταμός Τσέσμα. Το 1591 τα σύνορα μετακινήθηκαν και σταθεροποιήθηκαν πιο ανατολικά. Στα κροατικά και τα σλαβονικά σύνορα, οι Οθωμανοί κατοικούσαν πολυάριθμους χριστιανούς Βλάχους, οι οποίοι είτε ζούσαν ήδη εκεί είτε μεταφέρθηκαν από τουρκικά (σερβικά) εδάφη, για να ζήσουν μεταξύ των συνοριακών φρουρών τους, λόγω του σημαντικού αριθμού Βλάχων, τμήματα του σαντζακιού του Πακράτς και του Σαντζάκι της Ποζέγκα αναφέρονταν ως Μάλα Βλάσκα (ελλ. Μικρή Βλαχία).

Οθωμανοί εγκατέστησαν το Πακράτς και τα περίχωρά του με Βλάχους από τη Βοσνία στα μέσα του 16ου αιώνα, ενώ στο Πακράτς ζούσαν κυρίως Κροάτες και Βόσνιοι Μουσουλμάνοι. Πολλοί από τους μουσουλμάνους εποίκους ήταν Τούρκοι, αλλά επίσης ήταν και εξισλαμίστηκαν νότιοι Σλάβοι και Αλβανοί.

Σύμφωνα με ένα ντεφτέρ του δεύτερου μισού του 16ου αιώνα, αυτό το σαντζάκι είχε 13 Ναχιγέδες. Υπήρχαν 15 ντεφτέρ του σαντζακιού του Πακράτς, όλα στο δεύτερο μισό του 16ου αιώνα. Στο ντεφτέρ του 1563 αναφέρεται ότι καπετάνιος της περιοχής γύρω από τον ποταμό Σάβα ήταν ο Χουσεΐν, γιος του Μάλκοτς-μπεγκ. Το 1586 δυνάμεις υπό τη διοίκηση του Αλί-μπεγκ, σαντζακμπέη του σαντζακιού του Πακράτς και αδελφού του Φερχάτ Πασά Σοκόλοβιτς. Ηττήθηκαν κοντά στο Ιβάνιτς-Γκραντ. Το 1593 οι οθωμανικές δυνάμεις από το σαντζάκι του Πακράτς υπό τη διοίκηση του σαντζάκμπεη Τζαφέρ-μπεγκ συμμετείχαν στη μάχη του Σισάκ. Το κέντρο του σαντζακιού του Πακράτς μεταφέρθηκε στο Τσέρνικ το 1601. Το Σαντζάκι του Πακράτς υπήρχε μέχρι την αυστριακή κατάληψη το 1691 (ονομαστικά έως το 1699). Τελικά η αυστριακή κατάκτηση οριστικοποιήθηκε με τη Συνθήκη του Κάρλοβιτς και η ύπαρξή της τερματίστηκε το 1699.

## Παραπομπές


Κατηγορία:Οθωμανική Κροατία
Πακρατς
Κατηγορία:Ιστορία της Κροατίας
Σαντζάκι του Κιουστεντίλ

Το **Σαντζάκι του Κιουστεντίλ** (οθωμανικά τουρκικά: *Sancak-i/Liva-i Kyustendil*) ήταν δευτέρας τάξεως οθωμανική επαρχία (*[[σαντζάκι]]* ή *[[λιβάς]]*), η οποία περιελάμβανε τα πρώην εδάφη του Κωνσταντίνου Ντράγκας-Ντεγιάνοβιτς.

Το Σαντζάκ του Κιουστεντίλ παρείχε τον μεγαλύτερο αριθμό σπαχή για τον Οθωμανικό στρατό από όλα τα ευρωπαϊκά σαντζάκια, εκτός από τη Ρούμελη. Στα εδάφη του βρίσκεται το μοναστήρι της Ρίλα και η πόλη Βελεσά της Βόρειας Μακεδονίας.

Ένα πολύ ενδιαφέρον στοιχείο είναι ότι υπάρχει ένα διατηρητέο έγγραφο σύμφωνα με το οποίο στο Κιουστεντίλ το 1570 υπήρχε ένας επαγγελματίας σκακιστής.

Ο Κιουστεντίλ Πασάς ήταν ο πρώτος που έγινε μιρμιράνος στην Οθωμανική Αυτοκρατορία λόγω της ένδοξης στρατιωτικής ιστορίας της πόλης με τη μάχη του Βελμπάζντ και λόγω του Κωνσταντίνου Ντράγκας, ο οποίος είναι παππούς του τελευταίου Ρωμαίου αυτοκράτορα Κωνσταντίνου ΙΑ΄ Παλαιολόγου και την ίδια στιγμή ο προ-προπάππους του πρώτου Ρώσου τσάρου Ιβάν του Τρομερού.

## Παραπομπές


Κιουστεντιλ
Κατηγορία:Ιστορία της Τουρκίας
Τουρνουά Μαυροσκούφεια 2023

Τα **Μαυροσκούφεια 2023** ήταν η 30η διοργάνωση μπάσκετ του συγκεκριμένου θεσμού και πραγματοποιήθηκε υπό την αιγίδα του Συνδέσμου Διαιτητών Θεσσαλονίκης και του ΠΑΟΚ. Το τουρνουά έλαβε χώρα από τις 23 έως τις 24 Σεπτεμβρίου 2010 πριν από την έναρξη της σεζόν 2023-24. Διεξήχθη στο Κλειστό γήπεδο του ΠΑΟΚ στη Θεσσαλονίκη στη μνήμη του Συμεών Μαυροσκούφη.

## Το τουρνουά
Οι ομάδες που συμμετείχαν ήταν 5 σε αυτή τη διοργάνωση: ΠΑΟΚ, Άρης, Προμηθέας Πάτρας, Καρδίτσα, ΑΕΚ. Η ΤΣΣΚΑ Σόφιας αν και είχε δηλωθεί στο πρόγραμμα τελικώς δεν κατέβηκε και ο αγώνας της με την Καρδίτσα ματαιώθηκε.

Ηταν η πρώτη συμμετοχή για τον ΑΣΚ Καρδίτσα στην ιστορία του τουρνουά. ΠΑΟΚ και Προμηθέας ήταν οι μόνες ομάδες που έδωσε 2 αγώνες και στον μεταξύ τους αγώνα την τελευταία ημέρα ο ΠΑΟΚ νίκησε και κατέλαβε άτυπα την πρώτη θέση. Στο τουρνουά επέστρεψε ο ως προπονητής πλέον ο Νίκος Παπανικολόπουλος που είχε αγωνιστεί το 2005 με τον ΓΣ Λάρισας.

## Συμμετέχοντες

## Αποτελέσματα
**1η αγωνιστική ημέρα, 23/09/2023**
*Αλεξάνδρειο Μέλαθρο: Άρης-Προμηθέας Πάτρας 61-66  
*Κλειστό γήπεδο του ΠΑΟΚ: Καρδίτσα-ΤΣΣΚΑ Σόφιας *αναβλήθηκε*
*Κλειστό γήπεδο του ΠΑΟΚ: ΠΑΟΚ-ΑΕΚ 113-75 

**2η αγωνιστική ημέρα, 24/09/2023**
*Κλειστό γήπεδο του ΠΑΟΚ: Καρδίτσα-ΑΕΚ 68-90 
*Κλειστό γήπεδο του ΠΑΟΚ: ΠΑΟΚ-Προμηθέας Πάτρας 76-64 

## Κατάταξη

## Κορυφαίος σκόρερ τουρνουά
* Σκάιτερ Φλάτεν  (ΠΑΟΚ) 31π.

## Νικητής

## Παραπομπές

## Εξωτερικοί σύνδεσμοι
* 
* Σύνδεσμος Διαιτητών Καλαθοσφαίρισης Θεσσαλονίκης
* Επίσημος ιστότοπος της Ελληνικής Ομοσπονδίας Καλαθοσφαίρισης

2023
Τουρνουά Μαυροσκούφεια 2024

Τα **Μαυροσκούφεια 2024** ήταν η 31η διοργάνωση μπάσκετ του συγκεκριμένου θεσμού και πραγματοποιήθηκε υπό την αιγίδα του Συνδέσμου Διαιτητών Θεσσαλονίκης και του Άρη. ήταν η πρώτη φορά που είχαν τη διακριτική ονομασία *Στέλιος Συμεωνίδης* προς τιμή του παλιού διαιτητή και Προέδρου της ΚΕΔ, ενώ υπήρξε προπονητής στον Ηρακλή, Μακεδονικό και ΧΑΝΘ. Aπεβίωσε το καλοκαίρι του 2023 σε ηλικία 70 ετών.

Το τουρνουά έλαβε χώρα από τις 2 έως τις 5 Σεπτεμβρίου 2024 πριν από την έναρξη της σεζόν 2024-25. Διεξήχθη στο Αλεξάνδρειο Μέλαθρο.

## Το τουρνουά
Οι ομάδες που συμμετείχαν ήταν ο Αρης, ο Προμηθέας Πατρών και ο Κολοσσός Ρόδου. Πραγματοποιήθηκαν 3 αγώνες, με τον τελευταίο μεταξύ Αρη και Προμηθέα να είναι ουσιαστικά ο τελικός. Ο Προμηθέας Πατρών κατέκτησε τη διοργάνωση.

Ο Γιώργος Σιγάλας μετά το τουρνουά του 2006 ως παίκτης του Αρη επέστρεψε μετά από 18 χρόνια ως πρώτος προπονητής του Κολοσσού πλέον. Για την παρακολούθηση των αναμετρήσεων ορίστηκε από τον ΣΔΚΘ εισιτήριο ημέρας στα 5 ευρώ. Από τον Αρη τιμήθηκε ο Λίνος Χρυσικόπουλος του Προμηθέα για την προσφορά του στους κίτρινους.

## Συμμετέχοντες

## Αποτελέσματα
Αλεξάνδρειο Μέλαθρο, Θεσσαλονίκη
**1η αγωνιστική ημέρα, 2/09/24**:
*Άρης-Κολοσσός Ρόδου 76-69 

**2η αγωνιστική ημέρα, 3/09/04**: 
*Κολοσσός Ρόδου- Προμηθέας Πάτρας 57-82  

**3η αγωνιστική ημέρα, 5/09/04**: 
*Άρης-Προμηθέας Πάτρας 68-75 

## Βαθμολογία

## Κορυφαίος σκόρερ τουρνουά
* Ντάριους Πέρι (Προμηθέας) 31π.

## Νικητής

## Παραπομπές

## Εξωτερικοί σύνδεσμοι
* 
* Σύνδεσμος Διαιτητών Καλαθοσφαίρισης Θεσσαλονίκης
* Επίσημος ιστότοπος της Ελληνικής Ομοσπονδίας Καλαθοσφαίρισης

2024
Curtiss YP-37

Το **Curtiss ΥP-37** ήταν αμερικανικό μονοκινητήριο μαχητικό αεροσκάφος που ανέπτυξε το 1937 η Curtiss-Wright για το Αεροπορικό Σώμα του Στρατού των ΗΠΑ (United States Army Air Corps, USAAC). Σχεδιαστικά ήταν εξέλιξη του P-36 με κινητήρα εν-σειρά στη θέση του αστεροειδή κινητήρα του P-36. Η άτρακτος του YP-37 ήταν επιμηκυμένη σε σύγκριση με του P-36 και το κόκπιτ μετακινήθηκε προς τα πίσω. 

Κατασκευάστηκαν μονάχα λίγα πρωτότυπα του συγκεκριμένου τύπου, για αξιολόγηση από το USAAC. Η μέγιστη ταχύτητα τους ήταν υποδεέστερη των προσδοκιών με συνέπεια να τερματιστεί το όλο εγχείρημα καθώς προτιμήθηκε το Curtiss P-40.

## Σχεδιασμός και ανάπτυξη
Στις αρχές του 1937 ήταν πλέον σαφές στις τάξεις του USAAC πως το P-36&nbsp;Hawk ήταν κατώτερο σε σύγκριση με τα πλέον σύγχρονα ευρωπαϊκά μαχητικά της περιόδου και έτσι ζητήθηκε από την Curtiss να εγκαταστήσει τον υγρόψυκτο κινητήρα Allison V-1710 των 1150&nbsp;hp σε ένα P-36. Το κόκπιτ μετακινήθηκε προς τα πίσω προκειμένου να δοθεί χώρος για τους υπεσυμπιεστές, που ήταν μεγάλων διαστάσεων. Ο κινητήρας ψύχονταν από δύο ψυγεία, ένα σε κάθε πλευρά του ρύγχους. Ο οπλισμός αποτελούνταν από δύο πολυβόλα στο ρύγχος, ένα των 7,62&nbsp;mm και ένα των 12,7&nbsp;mm.

Παρόλο που ο υπερσυμπιεστής ήταν εξαιρετικά αναξιόπιστος και η ορατότητα από το κόκπιτ κατά την αποπροσγείωση ήταν σχεδόν ανύπαρκτη, το 1938 το USAAC εξέφρασε ενδιαφέρον για την απόκτηση δεκατριών αεροσκαφών δοκιμών που θα είχαν την ονομασία. Τα αεροσκάφη αυτά διέθεταν τον βελτιωμένο κινητήρα V-1710-21 που είχε πιο αξιόπιστο υπερσυμπιεστή και επιμηκυμένο ρύγχος σε σύγκριση με το αρχικό πρωτότυπο. Παρόλα αυτά τα προβλήματα αξιοπιστίας του κινητήρα καθώς και η κακή ορατότητα από το κόκπιτ παρέμειναν ως ζητήματα και εν τέλει η ανάπτυξη του YP-37 ματαιώθηκε καθώς προτιμήθηκε το P-40.

## Δείτε επίσης

; Αεροσκάφη που σχετίζονται με την ανάπτυξη του YP-37
* Curtiss P-36 Hawk
* Curtiss P-40 Warhawk
* Curtiss XP-42
* Curtiss XP-46
* Curtiss P-60

; Κατάλογοι
* Κατάλογος μαχητικών αεροσκαφών

## Παραπομπές


## Εξωτερικοί σύνδεσμοι
* 

YP-37
Κατηγορία:Εμβολοκινητήρια στρατιωτικά αεροσκάφη
Κατηγορία:Μαχητικά αεροσκάφη
Διουρηθρική προστατεκτομή

Η **διουρηθρική προστατεκτομή** είναι ουρολογική επέμβαση. Χρησιμοποιείται για τη θεραπεία της καλοήθους υπερπλασίας του προστάτη (ΚΥΠ). Όπως υποδηλώνει και το όνομα, γίνεται με την οπτικοποίηση του προστάτη μέσω της ουρήθρας και την αφαίρεση ιστού με ηλεκτροκαυτηριασμό ή οξεία ανατομή. Είναι η τυποποιημένη θεραπεία για την ΚΥΠ για πολλά χρόνια, αλλά πρόσφατα έχουν γίνει διαθέσιμες εναλλακτικές, ελάχιστα επεμβατικές τεχνικές. Η διαδικασία αυτή γίνεται με ραχιαία ή γενική αναισθησία. Μετά την ολοκλήρωση της χειρουργικής διαδικασίας, εισάγεται τριπλός καθετήρας μέσω της ουρήθρας για να αρδεύσει και να αδειάζει την κύστη όταν έχει ολοκληρωθεί η επέμβαση. Το αποτέλεσμα θεωρείται εξαιρετικό για το 80- 90% των ασθενών με ΚΥΠ. Η διαδικασία φέρνει ελάχιστο κίνδυνο για στυτική δυσλειτουργία, μέτριο κίνδυνο αιμορραγίας και μεγάλο κίνδυνο για ανάδρομη εκσπερμάτιση.
μικρογραφία|Ουρολόγος που έχει εισάγει άκαμπτο κυστοσκόπιο στην ουρήθρα κατά τη διαδικασία της διουρηθρικής προστατεκτομής.

## Παραπομπές


Κατηγορία:Χειρουργικές επεμβάσεις
Κατηγορία:Προστάτης
Αιμοσπερμία

Η **αιμοσπερμία** είναι η παρουσία αίματος στην εκσπερμάτιση. Είναι πιο συχνά καλοήθες σύμπτωμα. Στους άνδρες ηλικίας 40 ετών και άνω, η αιμοσπερμία είναι ένας ελαφρύς προγνωστικός δείκτης καρκίνου, συνήθως καρκίνου του προστάτη. Δεν υπάρχει συγκεκριμένη αιτία που να έχει βρεθεί σε έως και το 70% των περιπτώσεων.

## Αίτια
Αν και η αιμοσπερμία μπορεί να προκαλέσει σημαντική δυσφορία στους ασθενείς, είναι συχνά μια καλοήθης και αυτοπεριοριστική κατάσταση που προκαλείται από λοιμώξεις, ιδιαίτερα σε νεότερους ασθενείς. Ένα απομονωμένο επεισόδιο θεωρείται συνήθως καλοήθες και δεν είναι πιθανό να σχετίζεται με κακοήθεια. Η επαναλαμβανόμενη αιμοσπερμία μπορεί να υποδεικνύει μια πιο σοβαρή υποκείμενη παθολογία, ιδιαίτερα σε ασθενείς άνω των 40 ετών.

### Λοίμωξη και φλεγμονή
Η λοίμωξη ή η φλεγμονή θεωρείται η πιο συχνή αιτία της κατάστασης. Συμπεριλαμβάνονται παθογόνοι παράγοντες, βακτήρια αρνητικά κατά Γκραμ (συχνά *[[εσερίχια κόλι]]*), γονόκοκοι, ωχρά σπειροχαίτη, χλαμύδια του τραχώματος, ναϊσσέρια της γονόρροιας, εχινόκοκκος (λιγά), HSV τύπου 1 ή 2, και HPV. Η κατάσταση μπορεί επίσης σπάνια να προκαλείται από κάποιες χρόνια συστηματικές λοιμώξεις όπως η φυματίωση ή η σχιστοσωμίαση. Επιπλέον, η φλεγμονή των όρχεων, του προστάτη και της επιδιδυμίδας γενικά μπορεί να παρουσιάζεται με αιμοσπερμία ως χαρακτηριστικό.

### Νεόπλασμα
Μερικά νεοπλάσματα του γεννητικού ουροποιητικού συστήματος μπορεί να παρουσιάζουν αιμοσπερμία. Οι κακοήθεις αιτίες της αιμοσπερμίας περιλαμβάνουν: καρκίνο του προστάτη, όγκους των όρχεων ή των επιδιδυμίδων, καρκίνωμα της σπερματικής κύστης (σπάνια) και όγκο της ουρήθρας. Οι λεμφώματα και οι λευχαιμίες μπορούν επίσης να παρουσιάσουν αιμοσπερμία ως σύμπτωμα.

### Προστάτης
Διαφορετικές παθολογίες του προστάτη (συμπεριλαμβανομένης της προστατίτιδας, των πετρών, των κυστών, της καλοήθους υπερπλασίας προστάτη, της βακτηριακής λοίμωξης, κλπ.) μπορεί να οδηγήσουν να εμφανίζεται αίμα στην εκσπερμάτιση.

### Άλλα
Συστηματικές παθήσεις όπως κακοήθης υπέρταση, δυσλειτουργία του ήπατος ή διαταραχές αιμορραγίας μπορεί μερικές φορές να υπάρχουν με αιμοσπερμία ως σύμπτωμα. Τραυματισμός στην περιοχή μπορεί επίσης να προκαλέσει την κατάσταση. Επιπλέον, δομικές ανωμαλίες της γεννητικής ουροποιητικής ανατομίας (π.χ. αγγειακές ανωμαλίες, πολύποδες, δυσμορφίες της ουρήθρας, κλπ.) μπορεί να οδηγήσουν σε αιμοσπερμία ως σύμπτωμα.

Η υπερβολική συνουσία ή αυνανισμός, η παρατεταμένη σεξουαλική αποχή, η διακοπή της συνουσίας και ορισμένες σεξουαλικές συμπεριφορές μπορεί επίσης να οδηγήσουν σε (κυρίως απομονωμένα γεγονότα) αιμοσπερμία.

## Διάγνωση
Η κύρια εστίαση της αξιολόγησης θα πρέπει να είναι ο προσδιορισμός της αιτίας (αν είναι δυνατόν) και ο αποκλεισμός της λοίμωξης και της κακοήθειας. Είναι σημαντικό να αποκλείεται η ψευδο-αιμοσπερμία, όπου το αίμα προέρχεται από την σύντροφο κατά τη διάρκεια της σεξουαλικής επαφής.

## Επιδημιολογία
Αν και η ακριβής συχνότητα εμφάνισης είναι άγνωστη, η αιμοσπερμία έχει αναφερθεί σε 1 στους 5.000 ασθενείς σε αρχικές εξετάσεις σε ουρολογικές κλινικές. Οι περισσότεροι ασθενείς είναι μεταξύ 30-40 ετών. Αποτελεί σχεδόν το 1% όλων των ουρολογικών συμπτωμάτων.

## Παραπομπές


Κατηγορία:Συμπτώματα
Γιουχαρί Μεζρέ

Το **Γιουχαρί Μεζρέ** () ή **Τζοραγκιούγ** () είναι χωριό στην επαρχία Χοτζαβέντ του Αζερμπαϊτζάν. Πριν το χωριό παραχωρηθεί στην επαρχία Χοτζαβέντ στις 5 Δεκεμβρίου του 2023, ήταν μέρος του δήμου Σαριτζαλί της επαρχίας Τζαμπραγίλ.

## Ιστορία
Το 1993 το χωριό καταλήφθηκε από τον αρμενικό στρατό και εντάχθηκε στην επαρχία Χαντρούτ της Δημοκρατίας του Αρτσάχ. Το 2020 το χωριό καταλήφθηκε από τον αζερικό στρατό και εντάχθηκε στην επαρχία Τζαμπραγίλ μέχρι το 2023 που το έδαφος του χωριού παραχωρήθηκε στην επαρχία Χοτζαβέντ.

## Παραπομπές


Κατηγορία:Εγκαταλειμμένα χωριά στην επαρχία Χοτζαβέντ
Σπερματουρία

Η **σπερματουρία** είναι κατάσταση που χαρακτηρίζεται από την παρουσία σπέρματος στα ούρα.

Μπορεί να παρατηρηθεί σε αρσενικά άλλων ειδών και στη συνέχεια μερικές φορές να διαγνωστεί στη κτηνιατρική. Η αιτία είναι συνήθως η ανάδρομη εκσπερμάτιση. Μπορεί να είναι φυσιολογική κατά τη διάρκεια της ούρησης μετά από συνουσία (μετασυνουσιακή ούρηση).

Η παράλογη πεποίθηση ότι κάποιος βιώνει σπερματουρία είναι ένα κοινό σύμπτωμα του συνδρόμου Ντατ.

## Παραπομπές


Κατηγορία:Υπογονιμότητα
Κατηγορία:Ουρολογικές παθήσεις
Ιαπωνική Ομοσπονδία Οργανώσεων Επιζώντων από Ατομικές βόμβες

Η **Ιαπωνική Ομοσπονδία Οργανώσεων Επιζώντων Ατομικών βομβών** (日本原水爆被害者団体協議会, Νιχόν γκενσουιμπακού χιγκαϊσά νταντάι κιόουγκι-κάι), συχνά συντομευμένη ως Νιχόν Χιντανκιόου (日本被団協, Nihon Hidunkyō), είναι μια ομάδα που δημιουργήθηκε το 1956 από επιζώντες της ρίψης ατομικών βομβών σε Χιροσίμα και Ναγκασάκι, τους λεγόμενους ως χιμπακούσα με σκοπό να πιέσει την ιαπωνική κυβέρνηση να αυξήσει την στήριξη που προσφέρει στα θύματα των ρίψεων ατομικής βόμβας στην Χιροσίμα και το Ναγκασάκι και να ασκήσει πιέσεις στις κυβερνήσεις για την κατάργηση των πυρηνικών όπλων.

Για το έτος 2024, σύμφωνα με έρευνες του ιαπωνικού Υπουργείου Υγείας, η μέση ηλικία των εν ζωή χιμπακούσα ήταν 85,58 έτη και τον Μάρτιο του 2024 ζούσαν ακόμα 106.825 επιζώντες στην Ιαπωνία, οι περισσότεροι στη Χιροσίμα (51.275 άτομα) και στο Ναγκασάκι (25.966 άτομα).

Η οργάνωση κέρδισε το Βραβείο Νόμπελ Ειρήνης το 2024 για τις "προσπάθειες της να επιτύχει την διαμόρφωση ενός κόσμου και δείχνοντας μέσω των εμπειριών των επιζώντων ότι δεν πρέπει να χρησιμοποιηθούν τα πυρηνικά όπλα ξανά”.

## Βραβεύσεις
*1985, 1994, 2015: Το ελβετικό Διεθνές Γραφείο Ειρήνης (IPB) πρότεινε την ομοσπονδία για το Βραβείο Νόμπελ Ειρήνης.
*2010: Βραβείο Κοινωνικού Ακτιβισμού στην διάσκεψη νομπελίστων Ειρήνης.
*2024: Βραβείο Νόμπελ Ειρήνης

## Παραπομπές

Κατηγορία:Βραβευμένοι με Νόμπελ Ειρήνης
Θεώρημα Ντροζ-Φάρνι

Στην γεωμετρία, το **θεώρημα Ντροζ-Φάρνι** (ή **θεώρημα ευθείας του Ντροζ-Φάρνι**) αναφέρεται σε μια ιδιότητα δύο κάθετων ευθειών που διέρχονται από το ορθοκέντρο σε ένα τυχόν τρίγωνο.

Πιο συγκεκριμένα, έστω ένα τρίγωνο \rm AB\Gamma, και \rm H το ορθοκέντρο του (το σημείο που διέρχονται τα τρία ύψη του).  Έστω \varepsilon_1 και \varepsilon_2 δύο κάθετες ευθείες που διέρχονται από το \rm H. Επιπλέον θεωρούμε τα σημεία {\rm A}_1, {\rm B}_1 και \Gamma_1 όπου η \varepsilon_1 τέμνει τους φορείς των πλευρών του \rm B\Gamma, \rm \Gamma A και \rm AB. Αντίστοιχα, έστω \rm A_2, \rm B_2, και \rm \Gamma_2 τα σημεία όπου η \varepsilon_2 τέμνει τους φορείς των πλευρών.  Τότε, τα μέσα των  \rm A_1A_2, \rm B_1B_2, και \rm \Gamma_1\Gamma_2 είναι συνευθειακά.

Το θεώρημα διατυπώθηκε από τον Άρνολντ Ντροζ-Φάρνι το 1899, αλλά δεν είναι ξεκάθαρο αν έδωσε κάποια απόδειξη. Νωρίτερα το θεώρημα είχε αποδειχθεί από τον Albert Noyer το 1893 και τον το .

## Γενικεύσεις

Διάφορες γενικεύσεις του θεωρήματος έχουν μελετηθεί:

* (Γκορμάχτιγκ, 1930) Έστω ένα τρίγωνο \rm AB\Gamma, ένα σημείο \rm P διαφορετικό από τις κορυφές του και \varepsilon οποιαδήποτε ευθεία που διέρχεται από το \rm P. Έστω \rm A_1, \rm B_1 και \rm \Gamma_1 τα σημεία των φορέων των \rm B\Gamma, \rm \Gamma A και \rm AB αντίστοιχα, τότε οι ευθείες \rm PA_1, \rm PB_1, και \rm P\Gamma_1 είναι οι συμμετρικές ευθείες των \rm PA, \rm PB, και \rm P\Gamma, αντίστοιχα, ως προς την ευθεία \varepsilon. Τότε, τα σημεία \rm A_1, \rm B_1, και \rm \Gamma_1 είναι συνευθειακά.
:**Σημείωση:** Όταν το P είναι το ορθοκέντρο του τριγώνου λαμβάνουμε ως ειδική περίπτωση το θεώρημα Ντροζ-Φάρνι.

* (Ντάο, 2014) Έστω ένα τρίγωνο \rm AB\Gamma, ένα σημείο \rm P, και τρία παράλληλα ευθύγραμμα τμήματα \rm AA', \rm BB', \rm \Gamma\Gamma' τέτοια ώστε τα μέσα τους και το \rm P να είναι συνευθειακά. Τότε τα σημεία τομής των \rm PA', \rm PB', \rm P\Gamma' με τους φορείς των πλευρών \rm B\Gamma, \rm \Gamma A και \rm AB αντίστοιχα, είναι συνευθειακά.

* (Ντάο, 2014) Έστω μια κωνική τομή S και ένα σημείο P στο επίπεδο. Κατασκευάστε τρεις ευθείες da, db, dc μέσω του P έτσι ώστε να συναντούν την κωνική στα σημεία \rm A, \rm A', B, \rm B', \rm \Gamma, \rm \Gamma' αντίστοιχα. Έστω \rm \Delta ένα σημείο στην πολική του σημείου \rm P ως προς το S ή το \Delta να βρίσκεται στην κωνική τομή S. Έστω
::\rm A_0 = \Delta A' \cap B\Gamma, 
::\rm B_0 = \Delta B' \cap A\Gamma,
::\rm \Gamma_0 = \Delta\Gamma' \cap AB. 
:Τότε τα \rm A_0, \rm B_0, \rm \Gamma_0 είναι συνευθειακά. 

## Δείτε επίσης
* Ορθόκεντρο τριγώνου
* Κάθετες ευθείες
* Συνευθειακά σημεία

## Εξωτερικοί σύνδεσμοι
* Ευθεία Θεώρημα Ντροζ-Φάρνι στο cut-the-knot.
* Δισδραστική εφαρμογή για την ευθεία στο MacTutor.

## Παραπομπές


 



Κατηγορία:Ευκλείδεια Γεωμετρία 
Κατηγορία:Κλασική γεωμετρία 
Κατηγορία:Παραστατική γεωμετρία 
Κατηγορία:Μαθηματικά θεωρήματα 
Κατηγορία:Αναλυτική γεωμετρία 
Κατηγορία:Κωνικές τομές 
Κατηγορία:Γεωμετρία του τριγώνου 
Κατηγορία:Ευκλείδεια επιπεδομετρία
Πρωτάθλημα ποδοσφαίρου Σμύρνης 1910

Το **Πρωτάθλημα  ποδοσφαίρου Σμύρνης 1910** ή *Κύπελλο Συλλόγων Σμύρνης* ήταν το δεύτερο που διοργανώθηκε υπό την έγκριση και επίβλεψη του Σύνδεσμο Ελληνικών Αθλητικών Γυμναστικών Σωματείων (ΣΕΑΓΣ, πλέον ΣΕΓΑΣ) στη Σμύρνη, συνεπικουρούμενο από τον Πανιώνιο που θεσμοθέτησε το έπαθλο. Ολοι οι αγώνες έγιναν στο **Στάδιο Παραδείσου** στη Σμύρνη, από το 1904 έδρα του Πανιώνιου ΓΣΣ.

Συμμετείχαν ο Πέλοψ Μελαντίας, ο Πανιώνιος, ο Ερμής Μπουρνόβα. Πρόεδρος του ΣΕΓΑΣ ήταν ο Α.Παναγιωτόπουλος. Την ίδια περίοδο ο ΣΕΑΓΣ διοργάνωσε και το 3ο Πανελλήνιο πρωτάθλημα στην Ελλάδα που κατέκτησε ο Σ.Π. Γουδί.

## Πρωτάθλημα

### Συλλόγων
Στο πρωτάθλημα 1910 γνωστό και ως *Κύπελλο Πανιωνίου* συμμετείχαν 3 ομάδες (έτος ίδρυσης σε παρένθεση): Ερμής Μπουρνόβα (1908), Πέλοψ Μελαντίας (1906) και Πανιώνιος. Ο Θησεύς Μπουρνόβα που πιθανώς είχε διαλυθεί, αλλά και ο Απόλλων που δεν είχε ακόμη οργανωμένο ποδοσφαιρικό τμήμα δεν δήλωσαν συμμετοχή. Διεξήχθη στο Στάδιο του Παραδείσου. Ξεκίνησε τον Ιανουάριο 1910. Ο Πανιώνιος νίκησε τον Ερμή και τον Πέλοπα και κατέκτησε το Κύπελλο με πρόεδρο τον Αντώνιο Αρεάλη. Ο Πέλοψ επικράτησε του Ερμή, ενώ δεν είναι γνωστό αν διεξήχθη και β' γύρος.

### Σχολικό πρωτάθλημα
Ο Πανιώνιος διοργάνωσε και το σχολικό πρωτάθλημα όπου συμμετείχε και η Ευαγγελική Σχολή Σμύρνης μαζί με ξένες σχολές. Οι αγώνες διεξάγονταν στο ιπποδρόμιο (στάδιο) Παραδείσου. Το πρωτάθλημα (ή Κύπελλο όπως ονομάζονταν) κατέκτησε η **Σχολή Μπάξτερ** (Στο σμυρναϊκό τύπο αναφέρεται «Σχολή Βάξερ»).

## Άλλοι αγώνες
Την Δευτέρα 21 Απριλίου 1910 ο Πέλοψ Μελαντίας συμμετείχε σε αγώνα στο Ποδηλατοδρόμιο κόντρα στην πανίσχυρη Μικτή Αθηνών-Πειραιώς. Την Πέμπτη 24 Απριλίου 1910, με την ευκαιρία των πανελληνίων αγώνων στίβου, ο Ποδοσφαιρικός Όμιλος Αθηνών (ο μετέπειτα Παναθηναϊκός) διοργάνωσε στο Ποδηλατοδρόμιο (αργότερα Στάδιο Γεώργιος Καραϊσκάκης), «ανεπίσημον αγώνα ποδοσφαιρίσεως προς τιμήν των εκ Σμύρνης ελθόντων αθλητών χάριν των Πανελληνίων αγώνων» με ελεύθερη είσοδο. Στον αγώνα αυτό ο ΠΟΑ νίκησε τον Πανιώνιο 4-1.

To 1910 διεξήχθη το *Διεθνές Τουρνουά Σμύρνης* με συμμετοχή ελληνικών, αρμένικων, αγγλικών και άλλων ομάδων. Οι σύλλογοι κάθε χώρας έδιναν μεταξύ τους αγώνες με τους νικητές να προκρίνονται στο τουρνουά ως εκπρόσωποι.

Συνοπτικά οι φιλικοί αγώνες:

## Νικητής

## Δείτε επίσης
*Πρωτάθλημα ποδοσφαίρου ΣΕΓΑΣ 1910

## Σημειώσεις

## Παραπομπές


## Πηγές
*Ο ΕΛΛΗΝΙΚΟΣ ΑΘΛΗΤΙΣΜΟΣ ΣΤΗ ΣΜΥΡΝΗ (1890 – 1922), του Ανδρέα Μπαλτά
*ΑΘΛΗΤΙΚΑ ΔΡΩΜΕΝΑ ΣΤΗ ΣΜΥΡΝΗ ΣΤΑ ΤΕΛΗ ΤΟΥ 19ου ΚΑΙ ΤΙΣ ΑΡΧΕΣ ΤΟΥ 20ού ΑΙΩΝΑ
*Μεγάλη ιστορία στην Μικρά Ασία
*ΠΑΝΙΩΝΙΟΣ 125 ΧΡΟΝΙΑ Β΄ ΕΚΔΟΣΗ (με το Παράρτημα «125+5 έτη»), Ν. Σμύρνη - Θοδωρής Μπελίτσος (2020)
*Ο αθλητισμός στη Σμύρνη έως το 1922 – Ποιες ποδοσφαιρικές ομάδες συνέχισαν την δραστηριότητα τους στην Ελλάδα

Κατηγορία:Αθλητισμός στη Σμύρνη
Κατηγορία:Πανελλήνιο πρωτάθλημα ποδοσφαίρου
Σαντζάκι της Νάξου

Το **Σαντζάκι της Νάξου** (οθωμανικά τουρκικά: *Sancak-i/Liva-i Nakşa Berre*) ήταν δευτέρας τάξεως οθωμανική επαρχία (*[[σαντζάκι]]* ή *[[λιβάς]]*), η οποία περιελάμβανε τα κεντρικά και νότια νησιά των Κυκλάδων και πήρε το όνομά της από τα δύο μεγαλύτερα νησιά της Νάξου (τουρκικά: Nakşa) και της Πάρου (τουρκικά: Berre). 

Το σαντζάκι περιλάμβανε την επικράτεια του πρώην Δουκάτου της Νάξου, που ήταν υποτελής στους Οθωμανούς από το 1537, αλλά δεν ενσωματώθηκε επίσημα στην Αυτοκρατορία παρά μετά το 1579, όταν πέθανε ο τελευταίος Δούκας, Ιωσήφ Νάζη. Το σαντζάκι αποτελούσε μέρος του Εγιαλέτι του Αρχιπελάγους τουλάχιστον μέχρι το 1600, αλλά δεν μαρτυρείται πλέον μετά τα τέλη του 18ου αιώνα. Εκτός από το σαντζάκμπεη της Νάξου, δύο άλλοι μπέηδες, στη Μήλο και τη Σαντορίνη, καταγράφονται το 1629. 

Με το ξέσπασμα της Ελληνικής Επανάστασης το 1821, τα νησιά πέρασαν στον ελληνικό έλεγχο.

## Πηγές
* 
* 
* 

Κατηγορία:Τουρκοκρατία
Κατηγορία:Οθωμανική διοικητική διαίρεση της Ελλάδας
Ναξου
Κατηγορία:Ιστορία της Ελλάδας
Κατηγορία:Νάξος